b'\n_START_ARTICLE_\nKi\xc5\xa1ar\n_START_PARAGRAPH_\nKi\xc5\xa1ar  (slovensko vsa zemlja) je bil prvobitna boginja v babilonskem mitu o stvaritvi sveta Enuma Eli\xc5\xa1. Ona in njen mo\xc5\xbe, bog An\xc5\xa1ar  (slovensko vse nebo),  sta bila otroka bogov Lahmuja in Lahamu in vnuka Apsuja in Tiamat. Sama sta bila star\xc5\xa1a Anuja, boga neba, gospodarja ozvezdij in kralja bogov, duhov in demonov._NEWLINE_V epu Enuma Eli\xc5\xa1 se KI\xc5\xa1ar pojavi samo enkrat v uvodnih vrsticah besedila, v nadaljevanju zgodbe pa ne ve\xc4\x8d. Nekajkrat se omenja tudi v drugih besedilih iz 1. tiso\xc4\x8dletja pr. n. \xc5\xa1t., v katerih jo je mogo\xc4\x8de ena\xc4\x8diti z boginjo Antu.'